Couvin
<s>Couvin (valonski: Couvén) je grad i općina od 13,800 stanovnika, na jugu Belgije u Provinciji Namur.</s>

<s>Geografske karakteristike</s>

<s>Couvin se nalazi u valonskoj u Regiji Sambre-Meuse, pored francuske granice.</s><s>Prostire se duž rijeke Eau Noire 
udaljen 65 km jugozapadno od Namura.</s>

<s>Općina Couvin sastoji se od naselja; Aublain, Boussu-en-Fagne, Brûly, Brûly-de-Pesche, Cul-des-Sarts, Dailly, Frasnes-lez-Couvin, Gonrieux, Mariembourg, Pesche, Petigny, Petite-Chapelle, Presgaux i samog Couvina koji je centar općine,</s>

<s>Historija 
Couvin je prvi put dokumentiran 872. pod imenom "Cubinium", kao feud pariškog Samostana Saint-Germain-des-Prés.</s><s>Za srednjeg vijeka Couvin je bio važna utvrda Kneževine-biskupije Liège, i jedan od 23 dobra grada te kneževine.</s>

<s>Stari Couvin još i danas ima izgled srednjovjekovnog gradića sa svojim krivudavim uličicama i kamenim kućama iz 18 i 19. vijeka.</s><s>Krajem 18. vijeka počeo se industrijski razvijati i širiti izvan bedema, koji su srušeni.</s>

<s>Aublan
Je selo koje je vjerojatno izraslo za rimskih vremena kao utvrda iznad Eau Blanche.</s>

<s>Dailly
Dailly je vrlo staro selo, čiji tragovi sežu do 868., nastalo kao feud opatije iz Lobbesa.</s>

<s>Mariembourg
Grad Mariembourg se nalazi 5 km sjeverno od centra Couvina, prostire se između potoka Brouffe i rijeke Eau Blanche.</s><s>On je kao i Charleroi, izgrađen od nule radi odbrane granica Španjolske Nizozemske od Kraljevine Francuske.</s><s>Podigla ga je Marija od Ugarske 1546., koja je tad bila generalni guverner Španjolske Nizozemske.</s>

<s>Projekt tog grada utvrde tlocrtno je bio kvadrat sa centralnim trgom iz kog se zvijezdasto račvalo 8 ulica, taj geometrijski tlocrt vidljiv je još i danas, iako su bedemi i fortifikacije srušeni 1853.</s>

<s>Boussu-en-Fagne
Je selo na Eau Blanche udaljeno 4 km sjeverno od centra Couvina.</s><s>Njegovi tragovi vode do prahistorije, u njemu je iskopana golema rimska vila i meroviška nekropola.</s>

<s>Brûly-de-Pesche
Je maleno selo u šumi, poznato po tom što se u njemu 6. juna 1940. pojavio Adolf Hitler, kako bi pratio invaziju na Belgiju, i po tom što ga Organizacija Todt odabrala za svoj prvi veći centar.</s>

<s>Cul-des-Sarts
Je selo južno od Couvina dokumentirano 1096. poznato po tvornicama; šibica, cigareta i obuće iz 19. vijeka.</s>

<s>Ostala naselja u općini su puno novija.</s>

<s>Izvori</s>

<s>Vanjske veze</s>

<s>Couvin (službene stranice)</s>

<s>Gradovi u Belgiji
Opštine u Belgiji
Valonija</s>

